wannaphong/clean_thaiwikipedia huggingface dataset:
# รถไฟฟ้าเคฮัง
บริษัทรถไฟฟ้าเคฮัง จำกัด  เป็นผู้ให้บริการรถไฟในจังหวัดโอซะกะ จังหวัดเคียวโตะ และจังหวัดชิงะ ในประเทศญี่ปุ่น เป็นที่รู้จักกันในชื่อ "เคฮัง" (京阪) หรือ "เคฮังเด็นเทะสึ" (京阪電鉄) หรือ "เคฮังเด็นชะ" (京阪電車)

 ประวัติ 
รถไฟเคฮังเริ่มให้บริการรับส่งผู้โดยสารระหว่างโอซะกะกับเคียวโตะในปี ค.ศ. 1910 และเป็นบริษัทที่ให้บริการรถไฟฟ้าเชื่อมระหว่างสองเมืองนี้เป็นบริษัทแรก และเป็นทางรถไฟสายแรกที่ทอดยาวไปตามริมฝั่งแม่น้ำโยะโดะ หลังจากนั้น เคฮังได้เข้าซื้อกิจการของรถไฟในแถบโอสึ (สายโอสึ)

ในทศวรรษ 1920 รถไฟเคฮังเริ่มสร้างเส้นทางเชื่อมระหว่างโอซะกะกับเคียวโตะอีกเส้นทางหนึ่งเป็นสาขาย่อย ชื่อว่า รถไฟชินเคฮัง (新京阪鉄道) และได้เชื่อมกับเคฮังสมบูรณ์ในปี 1930 ปัจจุบัน ทางรถไฟสายนี้เป็นที่รู้จักในชื่อ ฮังคีวสายเคียวโตะ

ในปี 1943 รัฐบาลญี่ปุ่นสมัยสงครามโลกครั้งที่ 2ได้บังคับให้เคฮังควบรวมกิจการกับรถไฟฮังชินคีวโค ก่อตั้งเป็นรถไฟเคฮังชินคีวโค (京阪神急行電鉄 Keihanshin Kyūkō Dentetsu) ต่อมา ในปี 1949 หลังพ้นสงครามไปแล้ว รถไฟเคฮังได้กลับมารวมตัวกันใหม่อีกครั้ง (ยกเว้นสายชินเคฮัง) และกลับมาใช้ชื่อบริษัเดิม ส่วนรถไฟเคฮังชินคีวโคก็เปลี่ยนชื่อเป็น รถไฟฮังคีว และใช้ชื่อนี้จนถึงทุกวันนี้

 เส้นทางรถไฟ 

thumb|เคฮัง ซีรีส์ 8000
รถไฟเคฮังแบ่งการให้บริการหลัก ๆ ออกเป็นสายเคฮังกับสายโอสึ โดยรถไฟที่ให้บริการระหว่างเคียวโตะกับโอซะกะจะเป็นรถไฟรางใหญ่ ขณะที่รถไฟที่ให้บริการระหว่างเคียวโตะกับโอสึจะมีลักษณะคล้ายกับรถราง ความกว้างของรางทั้งเครือข่ายอยู่ที่ 1,435 มิลลิเมตร คือ รางคู่ความกว้างมาตรฐาน

 สายเคฮัง 
 เคฮังสายหลัก: โยะโดะยะบะชิ–ซันโจ
 สายโอสึ: ซันโจ–เดมะชิยะนะงิ
 สายนะกะโนะชิมะ: นะกะโนะชิมะ–เทมมะบะชิ
 สายคะตะโนะ: ฮิระคะตะชิ–คิไซชิ
 สายอุจิ: ชุโชะจิมะ–อุจิ
 สายโอสึ 
 สายเคชิน: มิสะสะงิ–ฮะมะโอสึ
 สายอิชิยะมะซะกะโมะโตะ: อิชิยะมะเดะระ–ซะกะโมะโตะ
 สายอื่น ๆ 
 สายเคเบิล (鋼索線) หรือเรียกว่า โอะโตะโกะยะมะเคเบิล (男山ケーブル)

 แหล่งข้อมูลอื่น 
 เว็บไซต์อย่างเป็นทางการ  
 เว็บไซต์อย่างเป็นทางการ
# รถไฟฟ้าฮันชิง
บริษัทรถไฟฟ้าฮันชิง  เป็นบริษัทเอกชนของญี่ปุ่นที่ให้บริการรถไฟที่เชื่อมต่อระหว่างเมืองโอซะกะและโคเบะ เป็นบริษัทในเครือของบริษัทฮันคีวฮันชิงโฮลดิ้ง และยังเป็นเจ้าของทีมเบสบอลฮันชิง ไทเกอร์สที่มีชื่อเสียงโด่งดัง

ชื่อของบริษัท"ฮันชิง" (阪神) มาจากอักษรตัวหลังของโอซะกะ (大阪) กับอักษรตัวแรกของโคเบะ (神戸)

 ประวัติ 
ประวัติของรถไฟฟ้าฮันชิงเริ่มต้นจากการก่อตั้ง บริษัทรถไฟฟ้าเซะสึจำกัด (摂津電気鉄道株式会社 Settsu Denki-tetsudō Kabushiki-gaisha) เมื่อวันที่ 12 มกราคม ค.ศ. 1899100 years from opening, A new history will be piled in the future ประวัติบริษัทรถไฟฟ้าฮันชินจากเว็บไซต์อย่างเป็นทางการ จากนั้นในวันที่ 7 มิถุนายน ปีเดียวกัน ได้เปลี่ยนชื่อเป็นบริษัทรถไฟฟ้าฮันชิงจำกัด และเริ่มเปิดให้บริการรับส่งผู้โดยสารระหว่างโคเบะ (สถานีซันโนะมิยะ) กับโอซะกะ (สถานีเดริบะชิ) เมื่อวันที่ 12 เมษายน ค.ศ. 1905 ต่อมาในปี ค.ศ. 1906 มีการขยายการให้บริการจากสถานีเดริบะชิไปจนถึงสถานีอุเมะดะในโอซะกะ

ในปี 1924 บริษัทสร้างสนามโคชิเอ็งแล้วเสร็จ (ต่อมาเปลี่ยนชื่อเป็นสนามฮันชิง โคชิเอ็งในปี 1964) อันเป็นสนามเหย้าของทีมฮันชิง ไทเกอร์สในเวลาต่อมา

เมื่อวันที่ 18 มีนาคม ค.ศ. 1936 รถไฟฟ้าฮันชิงขยายการให้บริการจากสถานีซันโนะมิยะไปจนถึงโมะโตะมะชิ และเปิดให้บริการเส้นทางเชื่อมต่อเสริมอีกหลายสายนอกเหนือจากเส้นทางหลัก รวมถึงการให้บริการร่วมกับรถไฟฟ้าซันโยในปี 1968

เมื่อวันที่ 17 มกราคม ค.ศ. 1995 เกิดเหตุการณ์แผ่นดินไหวครั้งใหญ่ขึ้นที่โคเบะ ทำให้รถไฟฟ้าบางส่วนของฮันชิงไม่สามารถให้บริการได้ และใช้เวลากว่าครึ่งปีจึงกลับมาให้บริการเต็มรูปแบบอีกครั้ง

เมื่อวันที่ 20 มิถุนายน ค.ศ. 2006 บริษัทฮันคีวโฮลดิ้งได้เข้ามาซื้อกิจการของรถไฟฮันชิงทั้งหมดด้วยมูลค่า 2.2 พันล้านดอลลาร์สหรัฐ และได้เปลี่ยนชื่อบริษัทโฮลดิ้งเป็นบริษัทฮันคีวฮันชิงโฮลดิ้ง

ในปี ค.ศ. 2009 รถไฟฟ้าฮันชิงขยายเส้นทางการให้บริการจนถึงนัมบะของโอซะกะ และยังให้บริการร่วมกับรถไฟคินเตะสึอีกด้วย จนรถไฟฟ้าฮันชิงสายนัมบะได้รับรางวัลรถไฟดีเด่นของญี่ปุ่นหลายรายการ

 เส้นทางรถไฟ 
thumb|700px|right|เส้นทางรถไฟ
 สายหลัก (本線): อุเมะดะ - โมะโตะมะชิ, 32.1 กิโลเมตร
 สายฮันชิงนัมบะ (阪神なんば線): อะมะงะซะกิ - นัมบะ, 10.1 กิโลเมตร
 สายมุโกะงะวะ (武庫川線): มุโกะงะวะ - ดันชิมะเอะ, 1.7 กิโลเมตร
 สายโคเบะโคะโซะกุ (神戸高速線): โมะโตะมะชิ - นิชิได, 5.1 กิโลเมตร
# เจ้าจอมทับทิม ในรัชกาลที่ 4 (ณ นคร)
เจ้าจอมทับทิม ในรัชกาลที่ 4 เป็นธิดาคนหนึ่งของพระยาเสนานุชิต (นุช ณ นคร) และเป็นเจ้าจอมในพระบาทสมเด็จพระจอมเกล้าเจ้าอยู่หัวส.พลายน้อย. พระบรมราชินีและเจ้าจอมมารดาแห่งราชสำนักสยาม. พิมพ์ครั้งที่ 5. กรุงเทพฯ:ฐานบุ๊คส์, 2554. หน้า 321 

พระยาเสนานุชิต (นุช ณ นคร) นั้นเป็นบุตรของเจ้าพระยานครศรีธรรมราช (น้อย) ท่านเป็นผู้ว่าราชการเมืองตะกั่วป่าในสมัยพระบาทสมเด็จพระนั่งเกล้าเจ้าอยู่หัว ครั้นเมื่อถึงรัชสมัยพระบาทสมเด็จพระจอมเกล้าเจ้าอยู่หัว จึงได้ถวายธิดาเข้าราชการเป็นเจ้าจอม

เจ้าจอมทับทิมเป็นพี่น้องกับเจ้าจอมเขียน ในรัชกาลที่ 4 ซึ่งเป็นธิดาพระยาเสนานุชิต (นุช ณ นคร) อีกคนหนึ่งที่ถวายตัวเป็นเจ้าจอมในพระบาทสมเด็จพระจอมเกล้าเจ้าอยู่หัว
# เซเวนสปริงส์ออฟเอพิงก์
เซเวนสปริงส์ออฟเอพิงก์ เป็นอีพีอัลบั้มชุดแรกวง เอพิงก์ เริ่มเผยแพร่เมื่อวันที่ 19 เมษายน พ.ศ. 2554 โดยใช้เพลง "I Don't Know" และ "It Girl" ประชาสัมพันธ์อัลบั้ม

การวางจำหน่าย
มินิอัลบั้มเริ่มวางแผงเมื่อ 19 เมษายน 2554 ส่วนการประชาสัมพันธ์เพลง "I Don't Know" นั้นเริ่มในรายการเอ็มเคานต์ดาวน์ เมื่อวันที่ 21 พ.ศ. เมษายน 2554

รายชื่อเพลง

 ชาร์ต 
ชาร์ตตำแหน่งสูงสุดแกออนอัลบั้มชาร์ต6

ยอดขายและการรับรอง
ผู้ให้บริการ (2011+2015)จำนวน แกออน ยอดขายแผ่น 16,365+ Cumulative sales for "Seven Springs of Apink":
# ปาดเขียวตีนดำ
ปาดเขียวตีนดำ  เป็นปาดชนิดหนึ่ง  จัดอยู่ในวงศ์ปาดโลกเก่า (Rhacophoridae) มีขนาดความยาวลำตัว 80-100 มิลลิเมตร โดยเพศผู้จะมีขนาดเล็กกว่าเพศเมีย ปาดเขียวตีนดำเป็นหนึ่งในปาดที่มีขนาดใหญ่ที่สุดในสกุล Rhacophorus ซึ่งตาและหูของปาดเขียวตีนดำมีขนาดใหญ่ ส่วนของขาทั้ง 4 มีขนาดยาว และบริเวณระหว่างนิ้วมีพังผืดอยู่ตลอดความยาวนิ้ว ประกอบกับบริเวณข้างลำตัวซึ่งมีผิวหนังที่สามารถยืดได้ระหว่างขาหน้าและขาหลัง ทำให้สามารถกระโดดหรือร่อนจากบนต้นไม้สูงลงสู่บริเวณพื้นที่ต่ำกว่าได้ *  (2003): AmphibiaWeb - Rhacophorus nigropalmatus, Wallace's Flying Frog. Version of 2003-APR-12. Retrieved 2013-SEP-22.

ลำตัวด้านบนลำตัวมีสีเขียวมันวาว ส่วนบริเวณด้านท้องมีตั้งแต่สีขาวไปจนถึงสีเหลืองซีด ซอกขาและด้านล่างของต้นขามีสีเหลือง ในนิ้วตีนหน้ามีพังผืดสีดำยึดระหว่างนิ้วยาวไปถึงปลายนิ้วแรก นิ้วตีนหลังมีพังผืดยึดโคนนิ้ว ส่วนปลายนิ้วที่เหลือมีสีเหลืองลายแขนงสีดำ

พบอาศัยอยู่ตามต้นไม้สูงๆ ในป่าต่ำ ศิริพร ทองอารีย์, ธัญญา จั่นอาจ, ยอดชาย ช่วยเงิน และอังสนา มองทรัพย์. ไม่ระบุปีที่พิมพ์. สัตว์สะเทินน้ำสะเทินบกในป่า ฮาลา-บาลา.กรมอุทยานแห่งชาติสัตว์ป่า และพันธุ์พืช.

ปาดเขียวตีนดำพบได้น้อยตั้งแต่บริเวณคาบสมุทรมลายูไปจนถึงทางตะวันตกของอินโดนีเซีย

thumb|left|ภาพวาดขณะร่อน
ปาดเขียวตีนดำโดยปกติอาศัยอยู่บนต้นไม้ จึงมีการร่อนไปในอากาศ โดยได้รับการพยุงตัวให้ลอยอยู่ในอากาศได้จากแผ่นหนังระหว่างนิ้วตีนขนาดใหญ่มาก เมื่อกระโดดลงจากต้นไม้จะกางขาให้อยู่ในระดับเดียวกับลำตัวรวมทั้งกางนิ้วออก ประกอบกับการทำตัวให้แบนราบเพื่อให้มีพื้นที่ต้านอากาศมากขึ้น ทำให้ปาดเขียวตีนดำสามารถร่อนไปในอากาศและลงสู่พื้นดินด้วยมุมน้อยกว่า 18 องศา ซึ่งทำให้ปาดเขียวตีนดำได้อีกชื่อหนึ่งว่า "ปาดบิน" ซึ่งการร่อนหรือกระโดดครั้งหนึ่งไปไกลได้ถึง 15 เมตรnew)smart, สารคดีทาง new)tv: อังคารที่ 6 มกราคม 2558
# รินทร์ดนัย ไตรรัตน์ธนากุล
รินทร์ดนัย ไตรรัตน์ธนากุล (ดนัย ตันธนะศิริวงศ์) ชื่อเล่น : เจสซี่ เกิดเมื่อวันที่ 18 มกราคม พ.ศ. 2527 เป็นนักแสดงลูกครึ่ง เจสซี่มีผลงานในวงการชิ้นแรกๆ ได้แก่ โฆษณา SWENZEN

 ผลงานละคร 
ปี พ.ศ.เรื่องรับบทเป็นหมายเหตุ พ.ศ. 2545  กลิ้งไว้ก่อน พ่อสอนไว้  มงกรด   อลหม่านบ้านก๊วนโสด  เกี๊ยะ  พ.ศ. 2546  ครอบครัว(ตัว)พิลึก  -   พ.ศ. 2548  เจ๊ดัน..ฉันรักเธอ  มะยม   สองเสน่หา  เป้  พ.ศ. 2549  คมรัก...คมเสน่หา  บุรินทร์   พ.ศ. 2550  น้องเหมียวเขี้ยวเพชร  ปีเตอร์    พ.ศ. 2551  ทหารหญิง หัวใจแหวว  แสงสนิท ฝังใจ   หอหญิง  ศุทธิ   เจ้าหญิงลำซิ่ง  กวิน  พ.ศ. 2554  ปลาไหลป้ายแดง  ศุภสิน   พ.ศ. 2555  พริกกับเกลือ  ด้วง   พ.ศ. 2556   โทน  อิทธิพล / บารมี   หมอรัก หมอเพลง  คุณชาย งามเผ่า  พ.ศ. 2557  แหม่มจ๋า  กำจร / จอนนี่
# นกเขนน้อยไซบีเรีย
นกเขนน้อยไซบีเรีย  เป็นนกเกาะคอนชนิดหนึ่ง ในวงศ์นกจับแมลงและนกเขน (Muscicapidae)

ตัวผู้และตัวเมียมีสีต่างกันอย่างเห็นชัดเจน นกตัวผู้จะมีลำตัวด้านบนเป็นสีน้ำเงิน ท้องสีขาวโพลน มีแถบสีดำพาดผ่านตาลากยาวแบ่งสีน้ำเงินและสีขาวออกจากกัน ขณะที่นกตัวเมียหรือนกที่ยังไม่โตเต็มวัยจะเป็นสีน้ำตาลตุ่น มีลายเกล็ดจาง ๆ บริเวณคอและอก ในนกตัวผู้ที่ยังโตไม่เต็มวัยต่างกับนกตัวเมียตรงที่มีหางออกสีฟ้า

มีพฤติกรรมทำรังวางไข่ทางตอนเหนือของเอเชียตะวันออก ในช่วงฤดูหนาวฝูงส่วนใหญ่จะอพยพลงใต้ไปหากินอยู่ในเอเชียตะวันออกเฉียงใต้ นกบางตัวพลัดหลงไปไกลถึงทวีปยุโรป บางครั้งอาจอพยพรวมกันเป็นกลุ่มหลายสิบตัว และอพยพในเวลากลางคืนด้วย สำหรับประเทศไทยนกเขนน้อยไซบีเรียจัดเป็นนกอพยพนอกฤดูผสมพันธุ์ที่พบบ่อยทั่วทุกภาค แต่ในบางพื้นที่มีสถานะเป็นเพียงนกอพยพผ่านที่พบได้เฉพาะช่วงต้นและปลายฤดูหนาวเท่านั้น

เป็นนกอพยพที่บินเป็นระยะทางไกลมาก ปกติจะพบเดินหาแมลงขนาดเล็กกินตามพื้นในป่าดิบ มีพฤติกรรมที่เป็นเอกลักษณ์ คือ มักจะกระดกหางถี่ ๆ ตลอดเวลา แม้ตามปกติจะพบในป่า แต่ช่วงต้นและปลายฤดูกาลอพยพก็มักพบตามสวนสาธารณะได้บ่อยครั้งนกเขนน้อยไซบีเรีย, คอลัมน์ "นกป่าสัปดาห์ละตัว". คมชัดลึก  กิน-ดื่ม-เที่ยว	:	 คอลัมน์เด็ด: ฉบับประจำวันอาทิตย์ที่ 18 กันยายน 2554 และจัดเป็นสัตว์ป่าคุ้มครองบัญชีรายชื่อสัตว์ป่าคุ้มครอง 2546 - 2 จากมูลนิธิสืบ นาคะเสถียร

นอกจากนี้แล้วนกเขนน้อยไซบีเรีย ยังเป็นหนึ่งในนกที่เป็น ID Station ของสถานีโทรทัศน์ไทยพีบีเอสด้วย
อ้างอิง

แหล่งข้อมูลอื่น

เขนน้อยไซบีเรีย
หมวดหมู่:วงศ์นกจับแมลงและนกเขน
เขนน้อยไซบีเรีย
หมวดหมู่:นกในประเทศปากีสถาน
# ฟลายอิงฟิชโคฟ
ฟลายอิงฟิชโคฟ (,) เป็นเมืองหลวงและเป็นนิคมหลักบนเกาะคริสต์มาสซึ่งเป็นดินแดนของประเทศออสเตรเลีย ชื่อเมืองตั้งตามชื่อเรือสำรวจของสหราชอาณาจักรชื่อ เฮชเอ็มเอส ฟลายอิงฟิช (ปลานกกระจอก) ก่อนหน้านี้ในแผนที่ต่าง ๆ จะระบุชื่อไว้เพียง เดอะเซตเทิลเมนต์ Christmas Island settlement [electronic resource] / produced by the Royal Australian Survey Corps under the direction of the Chief of the General Staff. Ed. 2-AAS. Canberra : Royal Australian Survey Corps, 1983. Scale 1:10 000 transverse Mercator proj. “Series R911” ที่นี่เป็นนิคมแรกบนเกาะที่ชาวอังกฤษเข้ามาตั้งถิ่นฐานตั้งแต่ ค.ศ. 1888

ค.ศ. 1886 เรือเอกจอห์น เมเคลียร์ (John Maclear) จากเรือ  เฮชเอ็มเอส ฟลายอิงฟิช พบเกาะและจอดเทียบท่าที่อ่าวที่เขาตั้งชื่อให้ว่าฟลายอิงฟิชโคฟ (หรืออ่าวปลานกกระจอก) ตามชื่อเรือของตน พวกเขาจัดงานเลี้ยงฉลองเล็ก ๆ และเก็บตัวอย่างพืชและสัตว์ไปจำนวนหนึ่ง

หลังการพบฟอสเฟตและเกาะถูกผนวกเข้าเป็นส่วนหนึ่งของสหราชอาณาจักรได้ไม่นาน ก็มีการตั้งนิคมเล็ก ๆ ย่านฟลายอิงฟิชโคฟโดยจอร์จ คลูนีส์-รอสส์ (George Clunies-Ross) เจ้าของหมู่เกาะโคโคสซึ่งอยู่ห่างออกไป 900 กิโลเมตรทางตะวันตกเฉียงใต้สำหรับเก็บผลิตภัณฑ์ไม้แปรรูปสำหรับอุตสาหกรรมในหมู่เกาะโคโคส

ค.ศ. 1899 เริ่มมีการนำกุลีจากสิงคโปร์ มลายา และจีนมาใช้แรงงานในเหมืองฟอสเฟตและกลายเป็นประชากรกลุ่มใหญ่ในปัจจุบัน

ประชากรส่วนใหญ่บนเกาะอาศัยอยู่ในฟลายอิงฟิชโคฟ ปลายสุดทางทิศตะวันออกเฉียงเหนือของเกาะมีท่าเรือขนาดเล็กให้บริการเรือยอชต์แก่นักท่องเที่ยว สามารถดำน้ำ หรือพักผ่อนตามชายหาดของเมืองWestern Mail (Perth, WA : 1885 - 1954). 19 มกราคม 1917. หน้า 24, บทความและภาพ
# แดลลัส คาวบอยส์
แดลลัส คาวบอยส์  เป็นหนึ่งในทีมอเมริกันฟุตบอล เล่นในลีก NFL และยังเป็นในทีมที่ประสบความสำเร็จมากที่สุดทีมหนึ่งอีกด้วย โดยคาวบอยส์ใช้สนาม คาวบอยสเตเดียม เป็น สนามเหย้า คาวบอยส์นั้นเคยได้แชมป์ ซุปเปอร์โบวล์ มาแล้ว 5 สมัย และ คาวบอย ยังเป็นทีม อเมริกันฟุตบอล ที่มี มูลค่ามากที่สุดเป็นอันดับ 2 ในลีก (15 กรกฎาคม ค.ศ. 2013) โดยการจัดอันดับของ ฟอบส์ นิตยสารจัดอันดับชื่อดังอีกด้วย
# ฮากัตญา
thumbnail|350px|อากาญา (ฮากัตญา) ก่อนสงครามโลกครั้งที่ 2

ฮากัตญา (ชามอร์โร:) เป็นเมืองหลวงของดินแดนเกาะกวม ซึ่งเป็นดินแดนห่างไกลของสหรัฐอเมริกา เดิมที่นี่ชื่อว่า อากาญา (Agaña) ที่นี่เป็นที่ตั้งของศูนย์กลางการบริหารเกาะกวม และย่านการค้าสำคัญของเกาะ ฮากัตญาตั้งอยู่ที่พิกัด 13 ° 28'45 "N 144 ° 45'00" E ทางตอนกลางของเกาะกวม มีพื้นที่ 1.6 ตารางกิโลเมตร มีประชากร 1,100 คน
# วงศ์นกจับแมลงและนกเขน
วงศ์นกจับแมลงและนกเขน หรือ วงศ์นกจับแมลง  เป็นวงศ์ของนกเกาะคอนวงศ์หนึ่ง ใช้ชื่อวิทยาศาสตร์ว่า  Muscicapidae จัดเป็นวงศ์ของนกที่มีจำนวนสมาชิกมากที่สุดวงศ์หนึ่ง

เป็นนกที่พบกระจายพันธุ์อยู่ในซีกโลกเก่า (เอเชีย, ยุโรป, แอฟริกา) เป็นที่มีขนาดเล็กมากถึงขนาดเล็ก (12-30 เซนติเมตร) รูปรางภายนอก
แตกตางกันมาก  ตัวผู้และตัวเมียมีสีสันและลักษณะแตกต่างกันชัดเจน สวนใหญจะกินแมลงเปนอาหาร แต่ก็มีหลายชนิดกินผลไม้และน้ำหวานดอกไมดวย Del Hoyo, J.; Elliot, A. & Christie D. (editors). (2006). Handbook of the Birds of the World. Volume 11: Old World Flycatchers to Old World Warblers. Lynx Edicions. ISBN 84-96553-06-X.  

ทํารังเปนรูปถวย นกในวงศนี้สามารถแบงออกเปน 2 วงศยอย ในประเทศไทยพบทั้ง 2 วงศยอย ไดแก วงศ์ย่อยนกเดินดง (Saxicolinae) และวงศ์ย่อยนกจับแมลง (Muscicapinae) ซึ่งเป็นนกขนาดเล็ก มีจะงอยปากคอนขางแบนและกวาง ปลายแหลมเปนรูปสามเหลี่ยม มีขนแข็งที่มุมปากชัดเจน 

การจำแนก
วงศ์ Muscicapidae
 วงศ์ย่อย Muscicapinae - วงศ์ย่อยนกจับแมลง
 Empidornis - 1 ชนิด
Bradornis - 4 ชนิด
Melaenornis  - 7 ชนิด
Fraseria  - 2 ชนิด
Sigelus  - 1 ชนิด
Rhinomyias  - 11 ชนิด
Muscicapa - 24 ชนิด
Myioparus  - 2 ชนิด
Humblotia  - 1 ชนิด
 Ficedula  - 30 ชนิด
 Anthipes  - 2 ชนิด
 Cyanoptila  - 1 ชนิด
 Eumyias  - 5 ชนิด
 Niltava  - 6 ชนิด

วงศ์ย่อย Saxicolinae - วงศ์ย่อยนกเดินดง (อดีตเคยจัดอยู่ในวงศ์ Turdidae หรือ Turdinae) 
 Tarsiger - 5 ชนิด
 Luscinia - 11 ชนิด
 Erithacus - 3 ชนิด
 Heinrichia - 1 ชนิด
 Brachypteryx - 4 ชนิด
 Irania - 1 ชนิด
 Saxicola - 14 ชนิด
 Monticola - 13 ชนิด รวมถึง Pseudocossyphus ด้วย
 Pogonocichla - 1 ชนิด
 Swynnertonia - 1 ชนิด
 Stiphrornis - 1-5 ชนิด 
 Xenocopsychus - 1 ชนิด
 Saxicoloides - 1 ชนิด
 Myiomela - 4 ชนิด
 Cinclidium - 1 ชนิด
 Myophonus - 1 ชนิด
 Namibornis - 1 ชนิด
 Cercomela - 9 ชนิด
 Myrmecocichla - 7 ชนิด
 Thamnolaea - 2 ชนิด
 Pinarornis - 1 ชนิด
 Sheppardia - 9 ชนิด
 Cossyphicula - 1 ชนิด (บางครั้งจะใช้ Cossypha)
 Cossypha - 14 ชนิด
 Cichladusa - 3 ชนิด
 Cercotrichas - 11 ชนิด (บางครั้งจะจัดอยู่ในวงศ์ย่อย Muscicapine)
 Copsychus - 7 ชนิด (บางครั้งจะจัดอยู่ในวงศ์ย่อย Muscicapine)
 Phoenicurus - 11 ชนิด
 Chaimarrornis - 1 ชนิด
 Rhyacornis - 2 ชนิด (บางครั้งจะใช้ Phoenicurus)
 Grandala - 1 ชนิด
 Enicurus - 7 ชนิด
 Campicoloides - 1 ชนิด
 Oenanthe - ประมาณ 20 ชนิืด
 Trichixos - 1 ชนิด
ที่ไม่สามารถจัดอยู่ในวงศ์ย่อยไหนได้
Hodgsonius - 1 ชนิด
# ภูริวัชร์ ธีระชาติ
ภูริวัชร์ ธีระชาติ (ชื่อเล่น ถังเบียร์) เป็นนักร้องชาวไทย จากรายการเรียลลิตี้โชว์ ทรู อะคาเดมี แฟนเทเชีย ฤดูกาลที่ 10ฉลอง 1 ทศวรรษ 'ถังเบียร์' คว้าแชมป์ ทรู AF10 ไทยรัฐ

 ประวัติ 
ภูริวัชร์ ธีระชาติ เกิดเมื่อวันที่ 4 ตุลาคม 2535   ศึกษาระดับปริญญาตรี ที่ ภาควิชานิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ 

ถังเบียร์ยังได้เข้าประกวดร้องเพลงของมหาวิทยาลัยกรุงเทพ BU-band & Singing Contest 20th และได้รับรางวัลรองชนะเลิศอันดับ 1 อีกทั้งถังเบียร์ยังเคยมาออดิชั่น ทรูอคาเดมี่ แฟนเทเชีย ฤดูกาลที่ 8 และ ฤดูกาลที่ 9 แต่ถังเบียร์ไม่ได้รับคัดเลิอก ได้กลับมาออดิชั่นอีกครั้งใน ฤดูกาลที่ 10 จนได้เป็นผู้ชนะเลิศการแข่งขันครั้งนี้ประวัติ ถังเบียร์ ภูริวัชร์ ธีระชาติ แชมป์ af 10 หลังจากนั้นมีผลงานเพลงกับค่ายสหภาพดนตรีสหภาพดนตรี ต้อนรับ ถังเบียร์ เทม นัน AF เข้าสังกัด ออกเพลง "Shut Up and Dance"Interview - ถังเบียร์ แขมป์ AF10 สู่การร่วมงานสหภาพดนตรี และซิงเกิลแดนซ์เปิดตัว facebook และเพลงช้า "ผิดแค่ไหน" ที่เขาแต่งเพลงเองเป็นครั้งแรก"ถังเบียร์"แต่งเพลงครั้งแรก ได้มุมมองจากประสบการณ์ หลังจากนั้นออกมาเปิดสตูดิโอสอนศิลปะการแสดง ชื่อ TB Dance Studio'ถังเบียร์ ภูริวัชร์' สานฝันตัวเอง เปิดสตูดิโอ TB Dance Studio สอนเต้น เล่น ร้อง ครบสูตร!

 รางวัล 
 ปี รางวัล สาขารางวัล ผลการตัดสิน พ.ศ. 2555  รองชนะเลิศอันดับ1 การแข่งขันประกวดร้องเพลงมหาวิทยาลัยกรุงเทพ BU Band & Singing Contest 20th   -   ได้รับรางวัล   พ.ศ. 2556  สุดยอดนักล่าฝัน ทรู อะคาเดมี่ แฟนเทเชีย ซีซั่นที่ 10 -  ได้รับรางวัล      The Best Dance ทรู อะคาเดมี่ แฟนเทเชีย ซีซั่นที่ 10  -  ได้รับรางวัล    The Best Score ทรู อะคาเดมี่ แฟนเทเชีย ซีซั่นที่ 10  -  ได้รับรางวัล      Star News  แชมป์คนไหนที่คุณต้องกรี๊ด  อันดับ 1    สภาศิลปินส่งเสริมพระพุทธศาสนาแห่งประเทศไทย  ศิลปินผู้มีคุณธรรมส่งเสริมพระพุทธศาสนา ตามรอยพระยุคลบาท  ได้รับรางวัล  พ.ศ. 2557  คมชัดลึก อวอร์ด ครั้งที่ 11  นักร้องเพลงไทยสากลยอดนิยม  เข้าชิง  

 ผลงาน 
 ผลงานเพลง 
 ผลงานเพลง  ปี พ.ศ.  เพลง  นักร้อง  อัลบั้ม  พ.ศ. 2556   เพลง รักและขอบคุณ  เพลงรวมรุ่น ทรู อะคาเดมี่ แฟนเทเชีย ซีซั่นที่ 10  อัลบั้ม True AF10เพลง โลกมันกลม Single แรก ของถังเบียร์ The Winner True AF10 พ.ศ. 2557   Shutup & Dance  New Single ของถังเบียร์  -

 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 ละครโทรทัศน์ปี พ.ศ.เรื่องรับบทเป็นหมายเหตุ  2561  ชาติ ลำชี  หมอเอกพงษ์  

 ผลงานมิวสิกวิดีโอ 
 เพลง โลกมันกลม
 เพลง รักและขอบคุณ
 เพลง Shutup & Dance
 เพลง ผิดแค่ไหน (เพลงประกอบละคร คู่ปรับฉบับหัวใจ)

ผลงานภาพยนตร์

 ผลงานภาพยนตร์ ปี พ.ศ.  ภาพยนตร์เรื่อง  รับบท  แสดงร่วมกับ  ผลิตโดย  เริ่มฉาย 2556  ภาพยนตร์เรียลลิตี้ "360'Behind The Dream" ถังเบียร์ V20  ผู้ที่เข้าร่วมแข่งขันรายการ AF10 และ ทีมงาน   ทรู แฟนเทเชีย  4 กรกฎาคม พ.ศ. 2557
# คิงส์ตัน (เกาะนอร์ฟอล์ก)
คิงส์ตัน (Norf'k: Daun a'TaunBuffett, Alice Inez, Speak Norfolk Today: An Encyclopedia of the Norfolk Island language, Himii Publishing, Norfolk Island 1999: 24) เป็นเมืองหลวงของเกาะนอร์ฟอล์ก ดินแดนของประเทศออสเตรเลีย อำนาจกฎหมาย บริหาร และตุลาการของดินแดนต่างตั้งที่ทำการอยู่ในเมืองนี้ คิงส์ตันเป็นเมืองที่เก่าแก่ที่สุดเป็นอันดับที่สองในออสเตรเลีย และเป็นเมืองที่มีความสำคัญทางประวัติศาสตร์และวัฒนธรรมต่อทั้งชาวเกาะนอร์ฟอล์กและชาวออสเตรเลียทั้งมวล เมืองนี้เป็นส่วนหนึ่งในพื้นที่ทางประวัติศาสตร์คิงส์ตันและอาร์เธอส์เวล (the Kingston and Arthur's Vale Historic Area) ตามแหล่งมรดกโลก

 สภาพอากาศ 

 รูปภาพ
# วงศ์ย่อยนกเดินดง
วงศ์ย่อยนกเดินดง  เป็นวงศ์ย่อยของนกเกาะคอน ในวงศ์นกจับแมลงและนกเขน (Muscicapidae) ใช้ชื่อวงศ์ว่า  Saxicolinae (เดิมเคยถูกอยู่ในวงศ์ Turdidae หรือ Turdinae) 

เป็นนกที่มีขนาดเล็กมากจนถึงขนาดเล็ก (13-30 เซนติเมตร) ขอบปลายจะงอยปากเปนรอยบากเล็กนอย รูจมูกเปนรูปไขและมักไมมีขนปกคลุม มุมปากมีขนแข็ง หางสั้นกวาปกแตบางชนิดยาวเทากัน แขงยาวและแข็งแรง  นิ้วในเปนอิสระ นิ้วนอกและนิ้วกลางเชื่อมติดกันเล็กนอย ที่บริเวณโคนนิ้ว อาหารไดแก แมลง, สัตวไมมีกระดูกสันหลังขนาดเล็ก, สัตวเลื้อยคลาน และผลไม บางชนิดลงมาหาอาหารตามพื้นดิน ทํารังเปนรูปถวย โดยใชกิ่งไม ใบไมและใบหญาเปนวัสดุ สวนใหญจะทํารังตามงามไม ลูกนกแรกเกิดชวยเหลือตัวเองไมไดเลย ไมมีขนดาวนปกคลุมตัว ยังไมลืมตาและขาไมแข็งแรง ในระยะแรกพอแมยังตองกกและหาอาหารมาปอนให 

นกในวงศ์นี้แบ่งออกได้ทั้งสิ้นประมาณ 30 สกุล Del Hoyo, J.; Elliot, A. & Christie D. (editors). (2006). Handbook of the Birds of the World. Volume 11: Old World Flycatchers to Old World Warblers. Lynx Edicions. ISBN 84-96553-06-X.  

สกุล
Saxicolinae
 Tarsiger - 5 ชนิด
 Luscinia - 11 ชนิด
 Erithacus - 3 ชนิด
 Heinrichia - 1 ชนิด
 Brachypteryx - 4 ชนิด
 Irania - 1 ชนิด
 Saxicola - 14 ชนิด
 Monticola - 13 ชนิด รวมถึง Pseudocossyphus ด้วย
 Pogonocichla - 1 ชนิด
 Swynnertonia - 1 ชนิด
 Stiphrornis - 1-5 ชนิด 
 Xenocopsychus - 1 ชนิด
 Saxicoloides - 1 ชนิด
 Myiomela - 4 ชนิด
 Cinclidium - 1 ชนิด
 Myophonus - 1 ชนิด
 Namibornis - 1 ชนิด
 Cercomela - 9 ชนิด
 Myrmecocichla - 7 ชนิด
 Thamnolaea - 2 ชนิด
 Pinarornis - 1 ชนิด
 Sheppardia - 9 ชนิด
 Cossyphicula - 1 ชนิด (บางครั้งจะใช้ Cossypha)
 Cossypha - 14 ชนิด
 Cichladusa - 3 ชนิด
 Cercotrichas - 11 ชนิด (บางครั้งจะจัดอยู่ในวงศ์ย่อย Muscicapine)
 Copsychus - 7 ชนิด (บางครั้งจะจัดอยู่ในวงศ์ย่อย Muscicapine)
 Phoenicurus - 11 ชนิด
 Chaimarrornis - 1 ชนิด
 Rhyacornis - 2 ชนิด (บางครั้งจะใช้ Phoenicurus)
 Grandala - 1 ชนิด
 Enicurus - 7 ชนิด
 Campicoloides - 1 ชนิด
 Oenanthe - ประมาณ 20 ชนิืด
 Trichixos - 1 ชนิด
# พอร์ตมอร์สบี
พอร์ตมอร์สบี (ตอกปีซิน: Pot Mosbi) เป็นเมืองหลวงและเมืองที่ใหญ่ที่สุดของปาปัวนิวกินี ตั้งอยู่ริมชายฝั่งอ่าวปาปัว ชายฝั่งตะวันออกเฉียงใต้ของเกาะนิวกินี

จากสำมะโน ค.ศ. 2011 พอร์สมอร์สบีมีประชากร 364,145 คน ส่วนจำนวนประมาณการอย่างไม่เป็นทางการใน ค.ศ. 2020 จัดให้มี 383,000 คน พื้นที่ของเมืองนั้นแต่เดิมนั้นมีชาวโมตู-กอยบาบูอาศัยอยู่หลายศตวรรษ ได้รับการสำรวจครั้งแรกจากชาวยุโรปในปี ค.ศ. 1873 โดยกัปตันมอร์สบี ชื่อของเมืองตั้งชื่อเป็นเกียรติให้กับพ่อของเขา พลเรือเอก เซอร์แฟร์แฟกซ์ มอร์สบี

จากการสำรวจเมืองในโลกโดย Economist Intelligence Unit (EIU) เมืองพอร์ตมอร์สบีถือเป็นหนึ่งในเมืองที่มีความน่าอยู่น้อยที่สุด (อันดับ 137 จาก 140 เมือง)http://news.bbc.co.uk/1/hi/business/4306936.stm เมืองนี้ยังเป็นเจ้าภาพการประชุมเอเปคในเดือนพฤศจิกายน ค.ศ. 2018 แต่ก็มีความกังวลเกี่ยวกับความปลอดภัยของงาน เนื่องจากเมืองหลวงมีชื่อเสียด้านอาชญากรรมอย่างรุนแรง

ภูมิอากาศ
พอร์ตมอร์สบีมีสภาพภูมิอากาศแบบทุ่งหญ้าสะวันนาเขตร้อน (Köppen: Aw) ซึ่งมีอุณหภูมิคงที่ทั่วทั้งปี ปริมาณน้ำฝนที่พอร์สมอร์สบีรายปีโดยเฉลี่ยอยู่ที่มากกว่า  ทำให้เป็นสถานที่ที่แหงแล้งที่สุดในนิวกินี

ฤดูฝนเกิดในช่วงธันวาคมถึงพฤษภาคม ส่วนช่วงที่เหลืออยู่ในฤดูแล้ง เนื่องจากลมค้าทางตะวันออกเฉียงใต้พัดขนานไปกับชายฝั่ง และเมืองนี้ล้อมรอบไปด้วยภูเขาสูง อุณหภูมิสูงเฉลี่ยอยู่ที่  ขึ้นอยู่กับช่วงเวลา ในขณะที่อุณหภูมิต่ำโดยเฉลี่ยแทบไม่ค่อยมีความแตกต่าง โดยอยู่ในช่วง 

อาชญากรรม
อัลญะซีเราะฮ์กล่าวถึงพอร์ตมอร์สบีเป็น "หนึ่งในเมืองที่อันตรายที่สุดในโลก" ส่วนทาง ABC Australia รายงานว่า "บ้านหลายหลังมีรั้วขนาดใหญ่ที่ปูด้วยแผ่นโลหะ ประตูล็อก และประตูเหล็กนิรภัยภายใน"
การเดินทางเท้าไม่เป็นที่แนะนำทั้งในและชานเมืองเนื่องจากความแตกแยกในการรักษากฎหมายและความสงบเรียบร้อย โครงการเมืองข้อตกลงโลกแห่งสหประชาชาติใช้วิธีการที่เรียกว่าวงจรความยั่งยืน ซึ่งจัดให้ความปลอดภัยในเมืองพอร์ตมอร์สบีอยู่ในระดับ 'วิกฤต'

เมืองพี่น้อง
พอร์สมอร์สบีมีเมืองพี่น้องกับเมืองดังนี้:
 จี่หนาน ประเทศจีน
 ซูวา ประเทศฟีจี
 ทาวน์สวิลล์ ประเทศออสเตรเลีย
# คาวาจินางาโนะ
คาวาจินางาโนะ  เป็นนครที่ตั้งอยู่ทางตะวันออกเฉียงใต้ของจังหวัดโอซากะ ประเทศญี่ปุ่น ณ วันที่ 1 กุมภาพันธ์ ค.ศ. 2023 มีประชากร 98,515 คน มีขนาดพื้นที่ 109.63 ตารางกิโลเมตร ก่อตั้งเมื่อวันที่ 1 เมษายน ค.ศ. 1954

 แหล่งข้อมูลอื่น
# คาชิวาระ
คาชิวาระ  เป็นนครที่ตั้งอยู่ทางตะวันออกในจังหวัดโอซากะ ประเทศญี่ปุ่น 
เมื่อวันที่ 1 กุมภาพันธ์ ค.ศ. 2023 คาชิวาระมีประชากร 67,551 คน มีพื้นที่ทั้งหมด 25.33 ตารางกิโลเมตร คาชิวาระได้รับการยกฐานะเป็นเทศบาลนครเมื่อวันที่ 1 ตุลาคม ค.ศ. 1958
# กรือวึยรีห์
กรือวึยรีห์  เป็นนครที่ตั้งอยู่ในแคว้นดนีปรอแปตร็อวสก์ ทางตอนกลางของประเทศยูเครน นครนี้มีประชากร 664,499 คน ใน ค.ศ. 2011 เป็นเมืองอุตสาหกรรมเหล็กกล้าที่สำคัญในยุโรปตะวันออก
# เกาะอีออส
เกาะอีออส  เป็นเกาะในประเทศกรีซ ในหมู่เกาะซิคละดีส ในทะเลอีเจียน เป็นเกาะที่เต็มไปด้วยเนินเขาและหน้าผาติดทะเลโดยมาก เกาะตั้งอยู่กึ่งกลางระหว่างเกาะนักซอสและซานโตรีนี เกาะมีความยาวราว 18 กม. และความกว้าง 10 กม. มีพื้นที่ราว 109 ตร.กม. มีประชากร 2,024 คน (ค.ศ. 2011) ลดลงจากในศตวรรษที่ 19 ที่มีประชากร 3,500 คน

อีออส